REGOLAMENT TAL-KUMMISSJONI (KE) Nru 446/2008
tat-22 ta' Mejju 2008
li jadatta ċerti kwoti tat-tonn fl-2008 skond l-Artikolu 21(4) tar-Regolament tal-Kunsill (KEE) Nru 2847/93 li jistabbilixxi sistema ta' kontroll li tapplika għall-politika tas-sajd komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta' kontroll li tapplika għall-Politika tas-Sajd Komuni (1) [il-Politika Komuni tas-Sajd], u b'mod partikolari l-Artikolu 21(4) tiegħu,
Billi:
(1)
Ir-Regolament tal-Kummissjoni (KE) Nru 41/2007 (2) stabbilixxa l-ammont ta’ tonn li seta’ jinqabad matul l-2007 fl-Oċean Atlantiku, fil-Lvant tal-Lonġitudni 45o Punent, u fil-Baħar Mediterran minn bastimenti tas-sajd Komunitarji.
(2)
Franza u l-Italja qabżu l-kwoti tagħhom tat-tonn li setgħu jaqbdu fl-2007.
(3)
Fuq il-bażi ta’ l-eżawriment tas-sehem Komunitarju, is-sajd għat-tonn mill-bastimenti li jtajru l-bandiera ta’ Ċipru, il-Greċja, Spanja, Malta jew il-Portugall, inkella rreġistrati fihom, ġie pprojbit permezz tar-Regolament tal-Kummissjoni (KE) Nru 1073/2007 (3).
(4)
Ir-Regolament (KE) Nru 1073/2007 daħal fis-seħħ qabel ma Ċipru, il-Greċja, Spanja, Malta u l-Portugall kienu eżawrew il-kwoti tagħhom. Il-kwoti li ma setgħux jintużaw minn dawk l-Istati Membri fl-2007 ammontaw għal 438,6 t.
(5)
Ir-Regolament tal-Kunsill (KE) Nru 40/2008 (4) jistabbilixxi l-ammont ta’ tonn li jista’ jinqabad fl-2008 fiż-żoni kkonċernati.
(6)
Huwa xieraq li jsir tnaqqis mill-kwoti tat-tonn ta' Franza u l-Italja fl-2008 u li l-ammonti mnaqqsa jiġu allokati, kif xieraq, lill-Istati Membri li l-attivitajiet tas-sajd tagħhom twaqqfu qabel ma ġew eżawriti l-kwoti tagħhom.
(7)
Il-miżuri pprovduti f'dan ir-Regolament huma konformi ma' l-opinjoni tal-Kumitat għas-Sajd u l-Akkwakultura,
ADOTTAT DAN IR-REGOLAMENT:
Artikolu 1
Il-kwoti tat-tonn (Thunnus thynnus) allokati lil Franza u l-Italja għas-sena 2008 għandhom jitnaqqsu u l-ammonti mnaqqsa għandhom jiġu allokati lill-Greċja, Spanja, Ċipru, Malta u l-Portugall għall-2008, kif jidher fl-Anness.
Artikolu 2
Dan ir-Regolament għandu jidħol fis-seħħ fis-seba' jum mill-publikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 22 ta’ Mejju 2008.